text: Svineavlere fra Kina på Horsens-skole 
  13 juni 2012 kl. 12.06
  Bygholm Landbrugsskole i Horsens skal efter sommerferien uddanne kinesiske svineproducenter
  En studietur til Kina forrige år har nu udviklet sig til en konkret samarbejdsaftale mellem Bygholm Landbrugsskole og et kinesisk
  universitet. Konkret betyder det, at kineserne nu vil sende studerende
  til Danmark og Bygholm Landbrugsskole, for at de kan få viden om dansk svineproduktion, skriver Horsens Folkeblad.
  
  Stort kursusmarked 
  Aftalen betyder, at de kinesiske studerende skal være tre måneder i Danmark og gennemgå et intensivt kursusforløb med teori på
  skolen og praktik hos en landmand. Hele undervisningen
  i teori og praksis kommer til at foregå på engelsk.
  Skolen regner med at holde to kurser om året.
  